Tájékoztató Patrónus Ház Támogatott Lakhatású Otthonban való elhelyezés menetéről

**Kérelmező részéről:** kérelem és mellékleteinek megküldése

**Intézmény részéről:**

* Kérelem nyilvántartásba vétele, tájékoztatás az ellátás feltételeiről, szükség esetén egyeztetés személyes találkozóról
* Írásos értesítés elutasításról vagy felvételről (üresedés esetén)

**Felvételt megelőző irategyeztetés** dokumentumai:

* Személyi igazolvány, lakcím kártya, adókártya, TAJ kártya
* Orvosi zárójelentések, szakvélemények,
* Közgyógyellátási igazolvány,
* Fogyatékossági támogatás megállapítását igazoló határozat (csekkszelvény)
* Rokkantsági nyugdíj megállapításáról szóló határozat
* Egyéb körülményeket igazoló, jegyző által kiállított igazolások
* Gondnokság alatt álló személy esetében bírói ítélet és a gondnokot kirendelő határozat

**Felvételi értesítő tartalma:**

- a beköltözésre adott 10 napos határidő

- felvételhez szükséges vizsgálatok elvégzésére felhívás (alapvizsgálat, komplex vizsgálat, egyéb orvosi vizsgálat)

- személyes használati tárgyakkal kapcsolatos információk: lehetőség szerint névvel ellátott alsó és felső ruházat, lábbeli, tisztálkodó szerek, egyéb kisebb használati tárgyak, szoba díszítésére szánt tárgyak stb.)

Amennyiben a beköltözésre adott határidőn belül a kérelmező nem foglalja el férőhelyét, és ennek okáról az intézményt nem értesíti, az intézmény vezetője jogosult kezdeményezni a kérelem törlését és az üres férőhelyet más ellátottal feltölteni.

**Intézménybe történő felvételkor:**

* megállapodás megkötése, adatvédelmi tájékoztatok átadása, együttélés szabályainak átadása
* tájékoztatás a jogosult és hozzátartozója számára az intézményben biztosított ellátásról; az intézmény által vezetett nyilvántartások köréről; a térítési díj megállapításáról, fizetésének rendjéről, a fizetés elmulasztásának következményeitől; a házirendről; az intézményi jogviszony megszűnésének eseteiről; a kapcsolattartás, a szabadságra utazás rendjéről; a panasztételi lehetőségekről és az érdekképviseleti szerv működéséről